ŠIAULIŲ MIESTO SAVIVALDYBĖS ADMINISTRACIJA
TURTO VALDYMO SKYRIUS








2024-04-05
Šiauliai



Perduoti  panaudos sutartimi negyvenamąsias patalpas Krymo 1, Šiauliuose, viešajai
įstaigai „Smalsieji pabiručiai“.

Turto perdavimą apsprendžia Lietuvos Respublikos valstybės ir savivaldybių turto valdymo, naudojimo ir disponavimo juo įstatymas ir Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašas, patvirtintas Šiaulių miesto savivaldybės tarybos 2021 m. rugsėjo 2 d. sprendimu Nr. T-370 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ ir Negyvenamųjų pastatų, patalpų ir statinių skirstymo komisijos pasiūlymai.

Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktu, savivaldybių turtas gali būti perduodamas panaudos pagrindais laikinai neatlygintinai valdyti ir naudotis viešosioms įstaigoms, kurioms pagal Lietuvos Respublikos viešojo sektoriaus atskaitomybės įstatymą laikomos viešojo sektoriaus subjektais, viešosioms įstaigoms – mokykloms. Viešosios įstaigos „Smalsieji pabiručiai“ veiklos tikslas yra tenkinti viešuosius interesus vykdant visuomenei naudingą veiklą. Įstaigos veiklos sritis – švietimas (ikimokyklinis ugdymas, pradinis mokymas, papildomas mokymas). 
Sprendimo projekto 1 punktu siūloma suteikti panaudos teise dešimčiai metų 1815,96  kv. m ploto negyvenamąsias patalpas Krymo 1, Šiauliuose, viešosios įstaigos „Smalsieji pabiručiai“ veikloms vykdyti.  
Priėmus sprendimą, galimos pasekmės (tiek teigiamos, tiek neigiamos): nenumatoma.

Keičiamų ar panaikinamų galiojančių Savivaldybės teisės aktų nėra.

Papildomų teisės aktų nėra.

Sprendimo projektui įgyvendinti biudžeto lėšų nereikės.

Nereikalingas.

Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Deimantas Pučinskis, tel. 8 41 596 285.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

